|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0001039 „Попинци“**.

Защитената зона е разположена в землищата на с. Боримечково, с. Лесичово, **община Лесичово, област Пазарджик,** гр. Панагюрище, с. Попинци, с. Левски, с. Бъта, с. Елшица, с. Оборище, с. Баня, с. Поибрене, **община Панагюрище, област Пазарджик**, гр. Стрелча, с. Блатница, с. Смилец, с. Свобода, с. Дюлево, **община Стрелча, област Пазарджик,** с. Драгомир, **община Съединение, област Пловдив**, с. Красново, с. Мало Крушево, с. Кръстевич, **община Хисаря, област Пловдив**, с. Мухово, **община** **Ихтиман, област София**.

Пълният текст на проекта на заповед е публикуван на Интернет страницата на министерство на околната среда и водите - https://www.moew.government.bg/, тема „Природа“, подтема „Обществени обсъждания“ и е на разположение в административните сгради на Регионални инспекции по околната среда и водите София (гр. София, п.к. 1618, бул. „Цар Борис ІІІ“ № 136, ет. 10), Пазарджик (гр. Пазарджик, ул. „Генерал Гурко“ № 3, ет.4, п.к. 220) и Пловдив (гр. Пловдив, бул. „Марица“ № 122).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**